
 Meeɗi waɗde sahaa gooto.



 Waandu ina ŋabbi dow lekki.



 Mbeewa ina dura huɗo les lekki kii.



 Mbeewa e Waandu



 Waandu tellii, dogi haa woɗɗi, arti.



 Ŋabbiti kadi, jooɗii e dow catal, tiimi mbeewa.



 Tan wiyi aan dey a waawaa arde gaay.



 Mbeewa wiyi miɗo yiɗi arde toon, njeewten.



 Kono mi waawaa ŋabbude.



 Miin miɗo waawi noon yahde e leydi.



 Waandu heɓɓitii wiyi ndaw ko weeɓi.



 Daro so mi gasnii ŋaañaade, mi hollu maa.



 Waandu ŋaañii haa weltii, tellii, hawri e mbeewa.



 Ndu wiyi a yowat koyɗe yeeso ɗee dow.



 Koyɗe caggal ɗee ndewa heen.



 Ko noon mbaɗirtaa haa ŋabbaa.



 Yo koyɗe yeeso ɗee loggo dow lekki.



 Koyɗe caggal ɗee keddoo e leydi hee.



 Ɓe mbaɗiri noon haa woni laabi ɗiɗi.



 Tan mbeewa wiyi mi tampii, kaaɗen ɗoo.



 Waandu wiyi tinndingol men gasaani tawo.



 Mbeewa wiyi gasii tawde mi waawii.



 Gila ndeen haa jooni ƴeeŋgol mbeewa ɗiggaani.



 Meeɗi waɗde sahaa gooto.



 Bojel ina yaha e nder ladde ina miijoo.



 Fowru nana ara kañum ne, ko o keyɗuɗo.



 Bojel e Fowru



 Fowru yettii salmini Bojel.



 Bojel salmitii e konngol daɓɓol.



 Fowru wiyi, aan kam ko woni.



 Ellee a anndaa kam.



 Mbele neɗɗo ina waawi nii.



 Bojel wiyi ko mi durmaaɗo.



 Mi waawaa haalde dow.



 Fowru wiyi kaalden seeɗa tan.



 Ko mi keegaaɗo, ko aan tan woni ɗoo.



 Bojel wiyi ko wonnoo noon.



 Tawde ko a keyɗuɗo, beyi nana ngalaa gaynaako.



 Fowru wiyi ko nii neɗɗo waɗata.



 Aan aɗa anndi ko neene maa yiɗi.



 Fowru dogi tan naatiri noon e sefre beyi.



 Beyi laawii tan, gaynaako yiyi Fowru.



 Ruɓi haa ɓadii Fowru, ndu dogi,



 ndu ruttii.



 Mi dañatno hiraande moƴƴere, kono mi ɗeɓii maayde.



 Won ko meeɗi waɗde sahaa gooto.



 Nooroo ina wondi e Ndillaan takko wuro subalɓe.



 Nooroo e Ndillaan



 Weendu noon ƴoogete ñande kala.



 Subaka haa kikiiɗe, Ndillaan wonata ko dow lekki.



 Ñande kala rewɓe ƴoogat e weendu nduu.



 Kala ko joli tan, Nooroo haalanee.



 Nooroo sukka noppi, saloo nande.



 Gaynaako nana ara yarnude nayi mum.



 Gaynaako ina sunnoo haa yiyi nooroo.



 O fiɓi haalande Jaaltaaɓe so weetii.



 Nde ari tan, o salmini Jaaltaaɓe.



 Oon salmitii mo, tawi ina wondi e fitina.



 Gaynaako wiyi baaba simmin am.



 Mi yiyii too nooroo mawɗo e nder weendu.



 Oon wiyi ɗum so weetii janngo, kolloyaa mi.



 Subaka law Jaaltaaɓe findini gaynaako yo ɓe njahdu.



 Gaynaako holli mo nooroo.



 O wiyi yah, woto tawe ko Jaaltaaɓe waɗdetee.


 Meeɗii waɗde paaɓaa ina yaha haa hawri e ndawu.



 Ndawu wiyi ɗum leelaani yaawaani ko njahataa.



 Daɗndu faaɓru e ndawu




 Paaɓaa jaabtii wiyi leelaani yaawaani dey daɗat maa.



 Ndawu wiyi a haalii ko wel maa.





 Paaɓaa wiyi jooni laaɓa so aɗa suusi.



 Ndawu wiyi a yiyii ko hulɓini mi.



 Paaɓaa wiyi so ñalawma hannde oo artii laaɓa.



 Ndawu wiyi so laaɓii maa a anndu.



 Ñalawma daɗndu nanngaa, gooto kala heblii.



 Paaɓaa yahi to mawɗo paaɓi.



 O wiyi ɗum wonde o haaldii e Ndawu.



 Ndawu wiyii ɗum yaawaani leelaani.



 Kanko ne wiyi Ndawu ko miin daɗat maa.



 Ɓe nanngii ñalawma mo ɓe mbaɗata daɗndu oo.



 Kono omo anndi kay ndawu daɗata mo.



 Mawɗo paaɓi deƴƴi, wiyi yah hoot haa ndeen.



 Mawɗo paaɓi noddi paaɓi fof.



 O wiyi faaɓru kala yo daro les lekkel.



 Ndawu e Faaɓru pini subaka, ndawri daɗndu.



 Ndawu dogi haa tampi, tee paaɓaa diraani nii.



 Tawi paaɓaa kañum fewjidii e koreeji mum.



 Ɗum ko mbaalu, famɗa dille heewa meelaali.



 Kala kawruɗo e mum tan ɗowat.



 Kulle wuro



 Mbeewa ne ko kañum woni debbo heewa bojji.



 Suusaa nanngal, etee kala jiɗɗo sirlu yo reento.



 Kala nde koɗo naati galle ko e makko fayetee.



 Ullundu ne nani, heewa ɗoyɗi, famɗa nafoore.



 Ndu reenaani aadi hakkunde mum e joom mum.



 Gertogal ne, kañum woni mo yonaaka ko tiimi.



 Yiɗi tan ko sarde, dewal laaɓa boowal, tunwa suudu.



 Na’i ngarii, ɗi kine kecce gallaaɗi joorɗi.



 Kañnji ngoni mbela kosam metta ngaynaaka.



 Ɗo ngoni fof mbeefeegu ñalla waala.



 Puccu woni ko ɓuri horsude e kulle wuro.



 Kañum dañi neheede waɗanee huddu e gafakke gawri.



 Lootee, yahnee, siŋkee, ñande kala haɓɓee yooɗa.



 Ɗum ko tukkal, ngaari ngelooba, goral juuta koyɗe.



 Suusa ɗomka, yaawra yolnde,



 mo suusaa maayo.



 Baa ne woni himaara, goral juuta noppi.



 Suusa ƴakkuru, siftoree e donngal.



 Rimnda ko teddi, rimta, riddee, yaltinee galle.

